**Ministru kabineta noteikumu projekta**

**“Par Ministru kabineta 2006. gada 21. novembra noteikumu Nr. 942 “**[**Noteikumi par būtiskajām prasībām šķiltavām un to uzraudzības kārtību**](https://likumi.lv/ta/id/148619-noteikumi-par-butiskajam-prasibam-skiltavam-un-to-uzraudzibas-kartibu)**” atzīšanu par spēku zaudējušiem” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Par Ministru kabineta 2006. gada 21. novembra noteikumu Nr. 942 “[Noteikumi par būtiskajām prasībām šķiltavām un to uzraudzības kārtību](https://likumi.lv/ta/id/148619-noteikumi-par-butiskajam-prasibam-skiltavam-un-to-uzraudzibas-kartibu)” atzīšanu par spēku zaudējušiem” (turpmāk – noteikumu projekts) ir sagatavots, lai atceltu minētos Ministru kabineta noteikumus. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Ar Ministru kabineta 2006. gada 21. novembra noteikumiem Nr. 942 “[Noteikumi par būtiskajām prasībām šķiltavām un to uzraudzības kārtību](https://likumi.lv/ta/id/148619-noteikumi-par-butiskajam-prasibam-skiltavam-un-to-uzraudzibas-kartibu)” (turpmāk – MK noteikumi Nr. 942) ir pārņemtas prasības, ko paredz Eiropas Komisijas lēmums Nr. 2006/502/EK, ar ko dalībvalstīm pieprasa veikt pasākumus, kas atļautu tirgot tikai bērniem drošas šķiltavas un aizliegtu tirgot jaunrades šķiltavas (turpmāk – Lēmums 2006/502/EK), kurš pieņemts saskaņā ar Eiropas Parlamenta un Padomes 2001. gada 3. decembra Direktīvas 2001/95/EK par produktu vispārēju drošību (turpmāk – Direktīva) 13. panta nosacījumiem, kuros Lēmuma 2006/502/EK piemērošanas termiņš ierobežots līdz vienam gadam, bet to ir iespējams pagarināt uz papildperiodiem, kas arī nepārsniedz vienu gadu. Kamēr nebija ieviesti citi apmierinoši pasākumi, kas attiektos uz bērniem drošām šķiltavām, Lēmuma 2006/502/EK spēkā esības termiņš katru gadu tika pagarināts vēl par 12 mēnešiem.  Tāpat Eiropas Komisija 2008. gada 23. aprīlī pieņēma Lēmumu 2008/357/EK par īpašām bērnu drošības prasībām, kas atbilstoši Direktīvai jāizpilda Eiropas standartos attiecībā uz šķiltavām, savukārt 2008. gada 7. jūnijā Komisija izdeva pilnvarojumu M/427 Eiropas Standartizācijas komitejai (*CEN*) saistībā ar bērnu drošības prasībām attiecībā uz šķiltavām. Ņemot vērā pilnvarojumu M/427, *CEN* pieņēma standartu EN 13869:2016 “Šķiltavas. Bērnudrošu šķiltavu prasības. Drošuma prasības un testa metodes”. Standarts EN 13869:2016 ir saskaņā ar pilnvarojumu M/427 un atbilst Direktīvā noteiktajai vispārējai drošuma prasībai. Tāpēc 2017. gada 15. jūnijā tika pieņemts Komisijas īstenošanas lēmums (ES) 2017/1014 par to, lai saskaņā ar Eiropas Parlamenta un Padomes Direktīvu 2001/95/EK *Eiropas Savienības Oficiālajā Vēstnesī* publicētu atsauces uz Eiropas standartiem EN 13869:2016 par bērnudrošu šķiltavu prasībām un EN 13209-2:2015 par bērnu pārnēsājamām somām (turpmāk – Lēmums 2017/1014/ES), cita starpā paredzot publicēt atsauci uz standartu EN 13869:2016 *Eiropas Savienības Oficiālajā Vēstnesī*. Tā kā šāds Lēmumā 2017/1014/ES paredzētais pasākums tika atzīts par apmierinošu un ir saskaņā ar atzinumu, ko sniegusi ar Direktīvu 2001/95/EK izveidotā komiteja, Lēmuma 2006/502/EK spēkā esības termiņš vairs netika pagarināts. Līdz ar to Lēmums 2006/502/EK ir zaudējis spēku.  Saskaņā ar Preču un pakalpojumu drošuma likumu (turpmāk – Likums), ar kuru ir pārņemta Direktīva 2001/95/EK, un konkrēti Likuma 5. panta otrās daļas 2. punktu, prece atzīstama par drošu, ja tā atbilst nacionālā standarta statusā adaptētiem Eiropas standartiem. Tā kā pēc Eiropas standarta EN 13869:2016 par bērnudrošu šķiltavu prasībām publicēšanas *Eiropas Savienības Oficiālajā Vēstnesī* šis standarts ir adaptēts arī Latvijas nacionālā standarta statusā un ietverts Latvijas Nacionālās standartizācijas institūcijas (Sabiedrības ar ierobežotu atbildību “Standartizācijas, akreditācijas un metroloģijas centrs”) mājaslapā internetā (www.lvs.lv) publicētajā nacionālā standarta statusā adaptēto Eiropas standartu sarakstā, kas piemērojami saskaņā ar Likumu, tad šobrīd MK noteikumu Nr. 942 mērķis – noteikt prasības bērniem drošām šķiltavām, tai skaitā aizliegumu laist tirgū jaunrades šķiltavas – tiek nodrošināts ar minētā standarta EN 13869:2016 adaptēšanu Latvijas nacionālā standarta statusā un ietveršanu saskaņā ar Likumu piemērojamo standartu sarakstā. Savukārt tirgus uzraudzības iestāžu darbība, kas saistīta ar šķiltavu drošuma kontroli un attiecīgu lēmumu pieņemšanu, arī pēc MK noteikumu Nr. 942 atcelšanas tiks veikta, pamatojoties uz Likumu, tāpat kā līdz šim. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Šķiltavu ražotāji, importētāji, izplatītāji, tirgus uzraudzības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz administratīvo procedūru izmaiņas. Tirgus uzraudzības iestādes darbosies kā līdz šim. Ražotājiem, importētājiem un izplatītājiem līdz šim ar Ministru kabineta noteikumiem paredzētās prasības attiecībā uz bērniem drošām šķiltavām turpmāk būs noteiktas Latvijas nacionālā standarta statusā adaptētajā standartā LVS EN 13869:2016, kurš ietverts saskaņā ar Likumu piemērojamo standartu sarakstā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Ar Noteikumu projektu tiek nodrošināta atbilstība Komisijas īstenošanas lēmumam (ES) 2017/1014 par to, lai saskaņā ar Eiropas Parlamenta un Padomes Direktīvu 2001/95/EK *Eiropas Savienības Oficiālajā Vēstnesī* publicētu atsauces uz Eiropas standartiem EN 13869:2016 par bērnudrošu šķiltavu prasībām un EN 13209-2:2015 par bērnu pārnēsājamām somām. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Noteikumu projekts izstrādāts Eiropas Savienībā pieņemta tiesību akta un izstrādāta un publicēta standarta rezultātā, tomēr ar Noteikumu projektu netiek pārņemts neviens Eiropas Savienības tiesību akts. |

|  |  |  |  |
| --- | --- | --- | --- |
| 1. tabula  Tiesību akta projekta atbilstība ES tiesību aktiem | | | |
| Attiecīgā ES tiesību akta datums, numurs un nosaukums |  | | |
| A | B | C | D |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |

|  |  |
| --- | --- |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |

|  |  |  |
| --- | --- | --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | |
| A | B | C |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | |
| Cita informācija | Nav | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā projekta saturu, sabiedrības līdzdarbība nav nepieciešama. |
| 2. | Sabiedrības līdzdalība projekta izstrādē | Nav notikusi. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ekonomikas ministrija, Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Ministru prezidenta biedrs, ekonomikas ministrs Arvils Ašeradens

Ekonomikas ministrijas valsts sekretārs Juris Stinka

Bulāns, 67013156;

[Juris.Bulans@em.gov.lv](mailto:Juris.Bulans@em.gov.lv)